Chazz pak debutant Usyk in Chicago | Netwerk24
Chazz pak debutant Usyk in Chicago
Witherspoon in aksie teen Seth Mitchell in een van sy vorige gevegte. Foto: Getty Images
Die Amerikaner Chazz Witherspoon het op kort kennisgewing ingestem om Saterdag teen die voormalige junior swaargewigkampioen Oleksandr Usyk te boks.
Usyk sou sy debuut as swaargewig teen Tyrone Spong in Chicago gemaak het, maar dié Nederlander het Dinsdag positief vir die gebruik van ’n verbode middel getoets.
Witherspoon het al 41 gevegte in die beroepskryt agter die rug, waarvan hy 38 gewen het.
“Oleksandr gaan uitvind dis ’n heel ander storie om as ’n swaargewig te boks,” het Witherspoon aan Boxing Scenegesê.
“Ek het my laaste agt gevegte gewen en wag al lank vir hierdie kans.”
Witherspoon is ’n neef van die voormalige swaargewigkampioen Tim Witherspoon.
Meer oor: Vsa | Chicago | Debuut | Boks | Swaargewig
Usyk se debuut dalk vir eers op ys
Golovkin bobaas in New York